**Pályázati felhívás**

**Pályázat neve:** Diákújságíróverseny a Tokaji Borvidékről 2021

**Pályázat kiírója:** Tokaj Borvidék Fejlődéséért Nonprofit Kft.

**Pályázók köre:** természetes személyként, egyetemi hallgatói jogviszonnyal rendelkező, 18-25 év közötti hallgatók.

**A pályázat célja:** A Tokaji borvidék népszerűsítése turisztikai szempontból, a térség világörökségi kiemelkedő egyetemes értékeinek bemutatása.

A Tokaj Borvidék Fejlődéséért Nonprofit Kft. első alkalommal hirdeti meg a **„Diákújságíróverseny a Tokaji Borvidékről 2021”** nevezetűdiákújságíróversenyt egyetemi hallgatók számára.

Ha érdekel a diákújságírás, és közelebbről meg szeretnéd ismerni a Tokaji Borvidéket, akkor írj egy cikket, tárcát, készíts egy interjút, amelyben bemutatod a Világörökséghez tartozó Tokaji borvidék kulturális vagy természetföldrajzi értékeit turisztikai szempontból.

Jelentkezz a pályázatra, és mutasd meg másoknak is a Tokaji borvidéket *turisztikai nézőpontból* **minimum 3000 (szóközzel) karakterben**!

Egy pályázó maximum **3 pályaművel** pályázhat!

Az 5 főből álló zsűri által kiválasztott első három helyezést elért pályázó, valamint a különdíjban részesült hallgatók értékes ajándéktárgyakat kapnak.

1. helyezett: Laptop + ajándékcsomag
2. helyezett: Tablet + ajándékcsomag
3. helyezett: Tablet + ajándékcsomag

Ezen felül a díjazottak a Tokaj-hegyaljai borászatok által felajánlott ajándékcsomagban, pincelátogatásban részesülnek, valamint a legjobb írások publikálásra kerülnek.

A pályázat feltétele:

* Természetes személyként, 18-25 év közötti hallgatói jogviszonnyal rendelkező egyetemi hallgató
* A pályázatban magyar állampolgár vagy magyar anyanyelvű hallgató vehet részt

(pl. határon túli magyar/ magyar állampolgár, aki külföldi egyetemen tanul)

* Minimum 3000 karakter (szóközzel)
* A pályázatokat Word dokumentumban várjuk; betűméret: 12; betűtípus: Times New Roman; sorkizárással.
* A hallgató rövid bemutatkozása.
* Csak saját pályamunkával lehet pályázni, amely kifejezetten a "Diákújságíró verseny a Tokaji Borvidékről 2021" versenyre készült, korábban publikált műveket nem fogadunk el.

**A diakujsagiroverseny.tokaj@gmail.com - ra várjuk a beérkező pályázatokat!**

Felmerült kérdések, információ esetén a diakujsagiroverseny.tokaj@gmail.com-ra várjuk a beérkező leveleket.

**A pályázat benyújtásának ideje:** 2021. szeptember 25. 23:59 -ig.

**Nevezési időszak:** 2021. augusztus 24. – 2021. szeptember 25. 23:59

**A pályázat főtámogatója:** Tokaj Borvidék Fejlesztési Tanács

Támogatók: Agrármarketing Centrum, Tokaj Kalauz (Ripka Gergely, borszakíró)

Támogató borászatok:

Árpád-hegy Pince, Bardon Borászat Barkland Pincészet, Béres László Pincészet, Demeter Zoltán Pincészet, HOLDVÖLGY Birtok, Rozgonyi Pince, Rozsnyai Kúria, Simonfay Borkúria, Szilágyi Pincészet és Borház

Szakmai partnerek:

BorPotré, Országos Bortúra, VinCE